stanford-oval/wikipedia huggingface dataset:
Lucas Gabrielsson

| Henkilötiedot |
| --- | --- | --- | --- |
Syntymäaika: 8. maaliskuuta 1995 (ikä 29)
Syntymäpaikka: Turku, Suomi
Pelipaikka: keskikenttä
Pituus: 170 cm
Seura
Seura: SalPa
Pelinumero: 3
Junioriseurat
–2015: TPS
Seurat
| Vuodet | Seura | O | (M) |
| 2011–2016 | TPS | 18 | (0) |
| 2012–2013 | → ÅIFK (laina) | 14 | (2) |
| 2015 | → SalPa (laina) | 1 | (0) |
| 2017– | SalPa | 20 | (11) |
| Yhteensä | Yhteensä | 53 | (13) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2017.
Lucas Gabrielsson (s. 8. maaliskuuta 1995 Turku) on suomalainen jalkapalloilija, joka on edustanut Kakkosessa pelaavaa Salon Palloilijoita kaudella 2017. Hän on pelipaikaltaan keskikenttäpelaaja.
Gabrielsson on TPS:n juniorikoulun kasvatti. Hän on pelannut yhden Veikkausliigaottelun kaudella 2011. Sen jälkeen miesten otteluita on tullut ensin TPS:n Kakkosessa pelanneessa reservijoukkueessa Åbo IFK ja Salon Palloilijoissa. Kaudella 2016 Gabrielsson pelasi Ykköstä TPS:n riveissä.  Kaudella 2017 hän siirtyi Kakkosen Salon Palloilijoihin. Kausi oli Gabirelssonille SalPassa menestyksekäs, sillä hänet valittiin Kakkosen lohkonsa parhaaksi pelaajaksi.
Born This Way

| Born This Way Lady Gaga |
| --- | --- | --- |

Studioalbumin tiedot
 Äänitetty : 2010
 Julkaistu: 23. toukokuuta 2011
 Formaatti: CD, digitaalinen
 Tyylilaji: pop, dancepop, elektroninen
 Kesto: 61.12
 Levy-yhtiö: Streamline, Kon Live, Interscope
Listasijoitukset
  Suomen virallinen lista: 2.
Lady Gagan muut julkaisut
| The Remix 2010 | Born This Way 2011 | Born This Way: The Remix 2011 |
Singlet albumilta Born This Way
 ”Born This Way” Julkaistu: 11. helmikuuta 2011  ”Judas” Julkaistu: 15. huhtikuuta 2011  ”The Edge of Glory” Julkaistu: 9. toukokuuta 2011  ”You and I” Julkaistu: 23. elokuuta 2011  ”Marry the Night” Julkaistu: 15. marraskuuta 2011  ”Bloody Mary” Julkaistu: 2. joulukuuta 2022
Born This Way on yhdysvaltalaisen pop-laulaja Lady Gagan toinen studioalbumi, joka julkaistiin 23. toukokuuta 2011.
Albumin ensimmäinen single on nimikkokappale "Born This Way", joka julkaistiin 11. helmikuuta 2011. Toinen single, "Judas", julkaistiin 15. huhtikuuta 2011. Kolmas single, "The Edge of Glory", julkaistiin 9. toukokuuta 2011. Ensimmäinen promootiosingle, "Hair", julkaistiin 16. toukokuuta 2011. Neljäs single, "You and I", julkaistiin 23. elokuuta 2011 ja artisti ilmoitti syyskuun lopussa, että "Marry the Night" julkaistaan viidentenä singlenä. ”Bloody Mary” julkaistiin singlenä vuoden 2022 joulukuussa, 11 vuotta albumin julkaisun jälkeen.
Albumi vuoti kokonaisuudessaan internetiin 18. toukokuuta 2011, viikko ennen varsinaista julkaisupäivää.
Tausta

Lady Gaga on kuvaillut Born This Way -albumiaan parhaaksi työkseen. Levyn teko alkoi vuonna 2010, ja mukana levyn teossa olivat muun muassa Dj White Shadow, Fernando Garibay ja RedOne.[lähde? ]
Kappaleet

Albumista julkaistiin kaksi versiota: standardipainos ja kahden levyn erikoispainos. Lady Gaga julkisti albumin kappalelistauksen Twitterissä ja kotisivuillaan 2. toukokuuta 2011.
Kappaleet > Standardipainos

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Marry the Night |  |  | 4.25 |  |  |  |  |  |
| 2. | Born This Way | Lady Gaga, Jeppe Laursen, Fernando Garibay, Paul Blair | Lady Gaga, Laursen, Garibay, DJ White Shadow | 4.20 |  |  |  |  |  |
| 3. | Government Hooker |  | DJ White Shadow | 4.14 |  |  |  |  |  |
| 4. | Judas | Lady Gaga, RedOne | Lady Gaga, RedOne | 4.09 |  |  |  |  |  |
| 5. | Americano |  | Lady Gaga, Garibay, DJ White Shadow | 4.06 |  |  |  |  |  |
| 6. | Hair |  | RedOne | 5.08 |  |  |  |  |  |
| 7. | Scheiße | Lady Gaga, RedOne |  | 3.45 |  |  |  |  |  |
| 8. | Bloody Mary |  |  | 4.05 |  |  |  |  |  |
| 9. | Bad Kids |  |  | 3.51 |  |  |  |  |  |
| 10. | Highway Unicorn (Road to Love) |  |  | 4.16 |  |  |  |  |  |
| 11. | Heavy Metal Lover |  |  | 4.13 |  |  |  |  |  |
| 12. | Electric Chapel |  |  | 4.12 |  |  |  |  |  |
| 13. | You and I | Lady Gaga | Robert John "Mutt" Lange | 5.07 |  |  |  |  |  |
| 14. | The Edge of Glory | Lady Gaga, Blair, Garibay |  | 5.21 |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Miksaaja(t) | Kesto |  |  |  |  |  |
| 15. | Born This Way (Jost & Naaf Remix) | Lady Gaga, Laursen | Jost & Naaf | 5.58 |  |  |  |  |  |
Kappaleet > Kansainvälinen erikoispainos

| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Marry the Night | 4.25 |  |  |  |  |  |  |  |
| 2. | Born This Way | 4.20 |  |  |  |  |  |  |  |
| 3. | Government Hooker | 4.14 |  |  |  |  |  |  |  |
| 4. | Judas | 4.09 |  |  |  |  |  |  |  |
| 5. | Americano | 4.06 |  |  |  |  |  |  |  |
| 6. | Hair | 5.08 |  |  |  |  |  |  |  |
| 7. | Scheiße | 3.45 |  |  |  |  |  |  |  |
| 8. | Bloody Mary | 4.05 |  |  |  |  |  |  |  |
| 9. | Black Jesus † Amen Fashion | 3.36 |  |  |  |  |  |  |  |
| 10. | Bad Kids | 3.51 |  |  |  |  |  |  |  |
| 11. | Fashion of His Love | 3.39 |  |  |  |  |  |  |  |
| 12. | Highway Unicorn (Road to Love) | 4.16 |  |  |  |  |  |  |  |
| 13. | Heavy Metal Lover | 4.13 |  |  |  |  |  |  |  |
| 14. | Electric Chapel | 4.12 |  |  |  |  |  |  |  |
| 15. | The Queen | 5.17 |  |  |  |  |  |  |  |
| 16. | You and I | 5.07 |  |  |  |  |  |  |  |
| 17. | The Edge of Glory | 5.21 |  |  |  |  |  |  |  |
| Levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Born This Way (Country Road Version) | 4.21 |  |  |  |  |  |  |  |
| 2. | Judas (DJ White Shadow Remix) | 4.07 |  |  |  |  |  |  |  |
| 3. | Marry the Night (Zedd Remix) | 4.21 |  |  |  |  |  |  |  |
| 4. | Scheiße (DJ White Shadow Mugler) | 9.35 |  |  |  |  |  |  |  |
| 5. | Fashion of His Love (Fernando Garibay Remix) | 3.45 |  |  |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Miksaaja(t) | Kesto |  |  |  |  |  |
| 6. | Born This Way (Jost & Naaf Remix) |  |  | 5.58 |  |  |  |  |  |
Kappaleet > Japanin erikoispainos

| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Marry the Night | 4.25 |  |  |  |  |  |  |  |
| 2. | Born This Way | 4.20 |  |  |  |  |  |  |  |
| 3. | Government Hooker | 4.14 |  |  |  |  |  |  |  |
| 4. | Judas | 4.09 |  |  |  |  |  |  |  |
| 5. | Americano | 4.06 |  |  |  |  |  |  |  |
| 6. | Hair | 5.08 |  |  |  |  |  |  |  |
| 7. | Scheiße | 3.45 |  |  |  |  |  |  |  |
| 8. | Bloody Mary | 4.05 |  |  |  |  |  |  |  |
| 9. | Black Jesus † Amen Fashion | 3.36 |  |  |  |  |  |  |  |
| 10. | Bad Kids | 3.51 |  |  |  |  |  |  |  |
| 11. | Fashion of His Love | 3.39 |  |  |  |  |  |  |  |
| 12. | Highway Unicorn (Road to Love) | 4.16 |  |  |  |  |  |  |  |
| 13. | Heavy Metal Lover | 4.13 |  |  |  |  |  |  |  |
| 14. | Electric Chapel | 4.12 |  |  |  |  |  |  |  |
| 15. | The Queen | 5.17 |  |  |  |  |  |  |  |
| 16. | You and I | 5.07 |  |  |  |  |  |  |  |
| 17. | The Edge of Glory | 5.21 |  |  |  |  |  |  |  |
| Levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Born This Way (Country Road Version) | 4.21 |  |  |  |  |  |  |  |
| 2. | Judas (DJ White Shadow Remix) | 4.07 |  |  |  |  |  |  |  |
| 3. | Marry the Night (Zedd Remix) | 4.21 |  |  |  |  |  |  |  |
| 4. | Scheiße (DJ White Shadow Mugler) | 9.35 |  |  |  |  |  |  |  |
| 5. | Fashion of His Love (Fernando Garibay Remix) | 3.45 |  |  |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Miksaaja(t) | Kesto |  |  |  |  |  |
| 15. | Born This Way (Jost & Naaf Remix) | Lady Gaga, Laursen | Jost & Naaf | 5.58 |  |  |  |  |  |
| 16. | Born This Way (LLG vs. GLG Radio Remix) | Lady Gaga, Laursen | Guéna LG | 3.50 |  |  |  |  |  |
Julkaisu

| Alue | Päivämäärä | Formaatti | Levy-yhtiö |
| --- | --- | --- | --- |
| maailmanlaajuisesti | 23.5.2011 | CD, digitaalinen | Interscope, Kon Live, Streamline |
Listasijoitukset

Born This Way debytoi ensimmäisellä sijalla Yhdysvaltain albumilistalla, sillä sitä myytiin ensimmäisen viikon aikana 1 108 000 kopiota. Lady Gaga on näin ollen 17. artisti, jonka albumi debytoi ensimmäisellä sijalla, ja viides naisartisti, jonka albumi rikkoi miljoonan kopion rajan ensimmäisellä viikollaan. Born This Wayn ensimmäisen viikon myyntiluvut ovat myös suurimmat sitten 50 Centin The Massacren (2005). Billboard-lehti arveli myynnin johtuvan osittain verkkokauppa Amazonin päätöksestä myydä levyä kahden päivän ajan 0,99 dollarilla – Amazon kertoi myyneensä albumia sen debyyttiviikolla USA:ssa 440 000 kopiota. Joulukuun alkuun 2011 mennessä levyä oli myyty Yhdysvalloissa yhteensä 2 101 000 kopiota ja se oli maan kolmanneksi myydyin albumi sinä vuonna. Born This Way debytoi listakärjessä myös Kanadassa, jossa sitä myytiin ensimmäisellä viikolla 81 000 kopiota.
Albumi debytoi ykkösenä myös Isossa-Britanniassa, jossa sitä myytiin kolmen ensimmäisen viikon aikana 316 579 kopiota. Lady Gaga aloitti albumillaan listakärjessä myös Japanissa, Saksassa, Ranskassa, Italiassa, Belgian Flanderissa ja Valloniassa, Itävallassa, Sveitsissä, Portugalissa, Irlannissa, Unkarissa, Tšekissä, Kroatiassa, Australiassa ja Uudessa-Seelannissa. Ensimmäisellä viikolla albumia myytiin Japanissa 184 000 kopiota, Ranskassa 55 059 kopiota, ja Australiassa ja Uudessa-Seelannissa albumia on kummassakin myyty platinalevyn verran. Pohjoismaista Born This Way debytoi listakärjessä Ruotsissa ja Tanskassa ja sijoittui toiseksi Suomessa. Espanjassa albumi debytoi toisena, Alankomaissa viidentenä ja Kreikassa se sijoittui viidenneksi, josta se nousi ykköseksi. Puolassa Born This Way pääsi sijalle 12, josta se nousi kolmanneksi, ja Sloveniassa sijalle neljä, josta se nousi ykköseksi.
| Lista | Korkein sijoitus |
| --- | --- |
Alankomaat: 5
Australia: 1
Belgia (Flanderi): 1
Belgia (Vallonia): 1
Espanja: 2
Irlanti: 1
Iso-Britannia: 1
Itävalta: 1
Italia: 1
Japani: 1
Kanada: 1
Kreikka: 1
Kroatia: 1
Portugali: 1
Puola: 3
Ranska: 1
Ruotsi: 1
Saksa: 1
Slovenia: 1
Suomi: 2
Sveitsi: 1
Tanska: 1
Tšekki: 1
Unkari: 1
Uusi-Seelanti: 1
Yhdysvallat: 1
Singlet

Lady Gaga julkisti keskiyöllä 31. joulukuuta 2010 Twitter-sivullaan, että samanniminen ”Born This Way” on albumin ensimmäinen single. Single julkaistiin 11. helmikuuta 2011 ja se debytoi neljän parhaan singlen joukossa 20 maassa. Vuonna 2010 hän lauloi MTV Video Music Awards -gaalassa laulun kertosäkeen. Gaga esitti kappaleen kokonaisuudessaan ensimmäistä kertaa vuoden 2011 Grammy Awards -gaalassa. 14. helmikuuta 2011 hän kertoi Ryan Seacrestin radio-ohjelmassa American Top 40, että levyn toinen single on ”Judas”. 6. huhtikuuta hän kertoi videoblogissaan ”Transmission Gagavision”, että single julkaistaan 19. huhtikuuta.[lähde? ] Gaga sanoi Googlen haastattelussa, että hän osallistuu musiikkivideon tekoon ensimmäistä kertaa ohjaajana koreografi Laurieann Gibsonin ohella. Singlestä kuitenkin vuosi internetiin pätkä ja Gaga päätti julkaista kappaleen neljä päivää etuajassa, 15. huhtikuuta. ”The Edge of Glory” julkaistiin 9. toukokuuta 2011. Alun perin sen tarkoitus oli olla promootiosingle, mutta kahden ensimmäisen päivän suurten myyntilukujen takia Gaga ilmoitti 11. toukokuuta sen olevan albumin kolmas virallinen single. Albumin neljäs single, ”You and I”, julkaistiin 23. elokuuta 2011 ja syyskuun lopussa Gaga ilmoitti, että ”Marry the Night” julkaistaan viidentenä singlenä.
”Bloody Mary” julkaistiin singlenä Ranskassa 2. joulukuuta 2022. Magdalan Marian näkökulmasta kirjoitettu kappale alkoi saada huomattavaa suosiota 11 vuotta albumin julkaisun jälkeen, kun sen nopeutettua versioita käytettiin taustamusiikkina Tiktokissa levinneessä tanssihaasteessa. Haasteessa matkittiin Jenna Ortegan näyttelemän Wednesday Addamsin tanssia, jonka hahmo esittää marraskuussa 2022 alkaneessa Netflixin televisiosarjassa Wednesday. Televisiosarjassa tanssikohtauksen aikana soi kuitenkin The Crampsin kappale ”Goo Goo Muck”. Pian televisiosarjan julkaisun jälkeen ”Bloody Mary” rikkoi oman striimausennätyksensä, kun kappaletta toistettiin Spotifyn kautta yli 429 000 kertaa yhden päivän aikana.
Louis-Joseph Gay-Lussac

| Louis-Joseph Gay-Lussac |
| --- | --- |

Henkilötiedot
Syntynyt: 6. joulukuuta 1778 Saint-Léonard-de-Noblat, Ranska
Kuollut: 9. toukokuuta 1850 (71 vuotta) Pariisi, Ranska
Kansalaisuus:  ranskalainen
Koulutus ja ura
Väitöstyön ohjaaja:  Claude Louis Berthollet
Instituutti:  École polytechnique Sorbonne Jardin des Plantes
Oppilaat:  Théophile-Jules Pelouze Edmond Frémy
Tutkimusalue:  fysiikka kemia
Tunnetut työt:  Gay-Lussacin laki Gay-Lussac-asteikko
 Nimikirjoitus
Louis-Joseph Gay-Lussac (myös Joseph-Louis Gay-Lussac, 6. joulukuuta 1778 Saint-Léonard-de-Noblat – 9. toukokuuta 1850 Pariisi) oli ranskalainen fyysikko ja kemisti. Gay-Lussac tunnetaan erityisesti hänen mukaansa nimetystä Gay-Lussacin laista sekä alkoholin ja veden seosten tutkimuksista. Joissakin maissa käytetään niin sanottua Gay-Lussac-asteikkoa, joka kuvaa alkoholijuomien alkoholipitoisuutta.
Elämä

Gay-Lussac syntyi ranskalaisessa Saint-Léonard-de-Noblat’n kaupungissa. Opetuksensa hän sai kotona ja vasta vuonna 1794 hänet lähetettiin Pariisiin valmistautumaan opintoihinsa École polytechniquessa. Myöhemmin hän siirtyi opiskelemaan École nationale des ponts et chausséeseen ja pian siirron jälkeen hänestä tuli Claude Louis Berthollet’n apulainen. Gay-Lussac toimi Sorbonnessa fysiikan professorina vuosina 1808–1832 ja sen jälkeen kemian professorian Jardin des Plantes’ssa.
Gay-Lussac meni naimisiin Geneviève-Marie-Joseph Rojot’n kanssa vuonna 1809. Pariskunnalle syntyi viisi lasta.
Tutkimukset ja kokeilut

Opettajansa  Antoine-Laurent Lavoisierin tavoin Gay-Lussac oli kiinnostunut kaasujen ominaisuuksista. Hänen ensimmäisen suuren tutkimusprojektinsa tuloksena oli, että kaikkien kaasujen tilavuus muuttuu lämpötilanmuutoksissa samalla tavalla, jos paine on vakio  (Charlesin laki). Gay-Lussac julkaisi periaatteen vuonna 1802, mutta periaate on kirjattu Jacques Charlesin nimiin, sillä tämä oli päätellyt saman asian 15 vuotta aikaisemmin, vaikkakaan ei julkaissut sitä.
Vuonna 1804 Gay-Lussac nousi vetypallojen kannattelemana yli seitsemän kilometrin korkeuteen, ja mittasi painetta, lämpötilaa, kosteutta ja ilman koostumusta eri korkeuksilla. Hän teki samalla myös magneettisia havaintoja.
Vuonna 1808 Gay-Lussac julkaisi tunnetun tuloksensa samassa paineessa ja lämpötilassa yhdistettyjen kaasujen tilavuuden säilymisestä. Tästä muotoutui Gay-Lussacin laki.
Kemian alalla Gay-Lussac valmisti kaliumia ja booria, tutki klooria, jodia ja syaania sekä paransi rikkihapon valmistustapaa.
Aiheesta muualla

Wikimedia Commonsissa on kuvia tai muita tiedostoja aiheesta .
Louis Joseph Gay-Lussac (1778 - 1850) (ranskaksi)
Sia

| Sia Furler |
| --- | --- |
 Sia esiintymässä Seattlessa, Washingtonissa 2011.
Henkilötiedot
Syntynyt: 18. joulukuuta 1975 (ikä 48) Adelaide, Australia
Ammatti:  laulaja-lauluntekijä
Muusikko
Taiteilijanimi:  Sia
Laulukielet:  englanti
Aktiivisena:  1993–
Tyylilajit:  pop, vaihtoehto rock, acid jazz, trip hop, R&B, indie pop
Soittimet:  laulu
Levy-yhtiöt:  DancePool (Sony Music) Go! Beat Hear Music
 Nimikirjoitus
Aiheesta muualla
www.siamusic.net
  [ Muokkaa Wikidatassa ] [ ohje ]  
Sia Kate Isobelle Furler (s. 18. joulukuuta 1975 Adelaide, Australia), paremmin tunnettu nimellä Sia, on australialainen laulaja ja lauluntekijä.
Sia on julkaissut soolourallaan kahdeksan albumia, joista uusin Everyday Is Christmas julkaistiin marraskuussa 2017. Hänen kuudes albuminsa 1000 Forms of Fear nousi Yhdysvalloissa Billboard 200 -listan kärkeen heinäkuussa 2014. Albumi ja sen ensimmäinen single "Chandelier" menestyivät myös kansainvälisesti.
Sia on tehnyt yhteistyötä monien muiden artistien kanssa. Uransa alkupuolella Sia esiintyi Zero 7 -yhtyeen kanssa. Sia on laulanut David Guettan kappaleilla "Titanium", "Flames" ja "She Wolf" sekä Flo Ridan kappaleella "Wild Ones". Hän on kirjoittanut musiikkia muun muassa Christina Aguileralle, Katy Perrylle, Lea Michelelle, Maroon 5:lle ja Rihannalle.
Sian musiikkia on kuultu useissa televisiosarjoissa. Kappale "Breathe Me" on ollut mukana sarjoissa Mullan alla ja Holby Cityn sairaala. Hänen musiikkiaan on esitetty myös muun muassa tv-sarjoissa Greyn anatomia, CSI: Miami ja Dollhouse.
Ura > Alkuaika (1996–2003)

Sia Furler kuului australialaiseen acid jazz- ja indie-järjestöön nimeltä Crisp, joka julkaisi kaksi albumia, joiden nimet ovat Word and the Deal sekä Delirium. Vuonna 1997 Sia julkaisi itsenäisen levy-yhtiön avulla ensimmäisen sooloalbuminsa OnlySee. Sia ei saavuttanut kovinkaan suurta julkista suosiota ennen kuin muutti samana vuonna Isoon-Britanniaan.
Sia sai levytyssopimuksen Sony Musicin tytäryhtiöltä DancePoolilta vuonna 2000. Hän julkaisi seuraavana vuonna albumin Healing Is Difficult. Albumin musiikki yhdisteli R&B:ta ja jazzia, ja sanoitukset käsittelevät muun muassa Sian poikaystävän Danin kuolemaa. Kappale "Taken for Granted" nousi Ison-Britannian singlelistan sijalle 10. Sia oli kuitenkin tyytymätön levy-yhtiön työhön albumin promootiossa ja vaihtoi levy-yhtiötä Sonysta Go! Beat Recordsiin.
Ura > Colour the Small One (2004–2006)

Vuonna 2003 Sia julkaisi EP:n Don't Bring Me Down. Hänen seuraava albuminsa Colour the Small One julkaistiin Australiassa vuonna 2004. Albumin musiikki oli Sian aiempaa tuotantoa rauhallisempaa ja yhdisteli akustisia soittimia elektronisiin taustoihin. Siaa verrattiin tämän takia muun muassa Didoon.
Vuonna 2005 Sia jätti levy-yhtiön, koska albumia ei otettu julkaistavaksi Yhdysvalloissa ja sitä ei ollut Sian mielestä markkinoitu tarpeeksi. Albumin kappale "Breathe Me" alkoi kuitenkin saada suosiota sen oltua mukana Mullan alla -televisiosarjassa. Colour the Small One julkaistiin kappaleen saaman suosion takia Yhdysvalloissa vuonna 2006. Yhdysvaltojen julkaisussa on mukana neljä bonusraitaa.
Ura > Lady Croissant ja Some People Have Real Problems (2007–2009)

Sia julkaisi ensimmäisen livealbuminsa Lady Croissant Yhdysvalloissa vuonna 2007. Albumilla oli mukana kahdeksan livekappaletta hänen konsertistaan New Yorkin Ballroomissa vuodelta 2006 ja uusi studioraita "Pictures".
Sian seuraava albumi Some People Have Real Problems nousi Billboardin listalla sijalle 30 vuonna 2008. Albumi oli ehdolla vuoden läpimurtoalbumiksi ARIA-palkintogaalassa.
Ura > We Are Born (2010–2013)

Sian viides albumi We Are Born julkaistiin vuonna 2010. Albumi myi Australiassa kultaa. Se nousi listoille useissa maissa. Albumin kappale "I'm in Here" on ollut mukana televisiosarjoissa Gossip Girl, Nikita ja Rookie Blue.
Sia julkaisi ensimmäisen kokoelma-albuminsa Best of... Australiassa vuonna 2012. Albumi sisältää kappaleita Sian albumeilta, Twilight – Epäilys -elokuvan soundtrackilla olleen kappaleen "My Love" sekä Sian David Guettan ja Zero 7:n kanssa levyttämiä kappaleita.
Ura > 1000 Forms of Fear

Sia julkaisi kuudennen albuminsa 1000 Forms of Fear kesäkuussa 2014. Albumista tuli Sian kaupallisesti menestynein. Albumi nousi Yhdysvalloissa Billboard 200 -listan kärkeen. Single "Chandelier" nousi listoille  muun muassa Yhdysvalloissa, Australiassa, Suomessa ja Saksassa.
Ura > This is Acting

Sian uusin albumi This Is Acting julkaistiin 29. tammikuuta 2016. Albumin ensimmäinen single "Alive" julkaistiin 24. syyskuuta 2015.
Ura > Yhteistyö muiden artistien kanssa

Sia levytti lauluosuuksia Zero 7 -yhtyeen kolmelle ensimmäiselle albumille, ja esiintyi myös yhtyeen keikoilla. Hänen ääntään voi kuulla muun muassa yhtyeen kappaleilla "Destiny" ja "Distractions", joita Sia esitti pitkään myös omilla keikoillaan.
Sia on myös levyttänyt Hilltop Hoodsin kanssa hitin nimeltä "I love it".
Sia kirjoitti David Guettan kanssa kappaleen "Titanium". Hänen ei itse kuitenkaan ollut alun perin tarkoitus laulaa julkaistavalla albumiversiolla, sillä hän ei omien sanojensa mukaan välittänyt julkisuudesta. Myöhemmin hän kuitenkin kertoi Twitterissä, että kappale julkaistaan ilmeisesti sittenkin hänen laulamanaan. David Guetta kertoi, ettei edes tahtonut antaa kappaletta muille laulettavaksi kuultuaan Sian demon, sillä se oli täydellinen sellaisenaan. Julkaisunsa jälkeen kappale nousi listaykköseksi Brasiliassa, Israelissa ja Isossa-Britanniassa. Yhdysvalloissa se nousi singlelistan sijalle 7 ja Suomessa sijalle 3.
Sia on kirjoittanut kappaleita muille artisteille. Hän teki musiikkia Christina Aguileran albumille Bionic. Sia on sanoittanut Rihannan kappaleen "Diamonds" ja osallistunut sen säveltämiseen. Hän on työskennellyt myös muun muassa Flo Ridan, Britney Spearsin, Rita Oran, Lea Michelen  ja Katie Noonanin kanssa.
Yksityiselämä > Ihmissuhteet

Sia on kertonut avoimesti olevansa biseksuaali. "Olen aina ollut avoin siitä. Ihmiset mässäilevät sillä nyt, koska menestyn." hän sanoi Scotland On Sunday -lehden haastattelussa vuonna 2008.
Sia pitää nuoruutensa poikaystävää Dania ensirakkautenaan. Hänen oli tarkoitus muuttaa Danin luo Lontooseen. Dan kuoli auto-onnettomuudessa Lontoossa ennen Sian suunniteltua tuloa. Sen jälkeen Sia kärsi alkoholismista ja väärinkäytti lääkkeitä (Xanax, Oxycontin). Sia on kirjoittanut menetyksestä Healing Is Difficult -albumin sanoituksissa.
Sia on seurustellut Le Tigre -yhtyeen JD Samsonin kanssa. Pari erosi vuonna 2011. Vuonna 2014 Sia meni naimisiin elokuva-alalla työskentelevän Anders Langin kanssa. Pariskunta ilmoitti joulukuussa 2016 eronneensa.
Yksityiselämä > Terveys

Sialla diagnosoitiin autoimmuunisairaus Gravesin tauti vuonna 2010. Neljä kuukautta diagnoosin jälkeen Sia kertoi haastattelussa terveydentilansa parantuneen levon ja hoidon ansiosta. Lokakuussa 2019 Sia twiittasi sairastavansa Ehlers-Danlosin syndroomaa (EDS).
Sia sairastaa myös kaksisuuntaista mielialahäiriötä. Hän on puhunut haastatteluissa masennusjaksoista, jolloin hän harkitsi itsemurhaa. Sia on kertonut että vuonna 2010 hän oli erittäin masentunut ja kerkesi tehdä jo itsemurhakirjeen. Sia on kertonut kärsineensä riippuvuuksista alkoholiin ja lääkkeisiin, mutta päässensä aineista kuiville.
Yksityiselämä > Aktivismi

Sia on vegaani. Hän on toiminut eläinten oikeuksien puolesta muun muassa PETA-järjestön kampanjassa ja Beagle Freedom -projektissa.
Diskografia > Albumit

OnlySee (1997)
Healing Is Difficult (2001)
Colour the Small One (2004)
Some People Have Real Problems (2008)
We Are Born (2010)
1000 Forms of Fear (2014)
This Is Acting (2016)
Everyday Is Christmas (2017)
Music – Songs from and Inspired by the Motion Picture (2021)
Reasonable Woman (2024)
Aiheesta muualla

Viralliset kotisivut
Astralwerks USA - Sia
Sia Internet Movie Databasessa. (englanniksi)
Discogs - Sia Discography
MusicBrainz - Sia
MusicBrainz - Sia Furler